Windows Debuggers: Part 1: A WinDbg Tutorial - CodeProject 11,333,909 members (34,832 online)
Last Visit: 31-Dec-99 19:00 Last Update: 28-Mar-15 19:36Refresh123456789 Next » Koekepan - Wikipedia
'n Koekepan in die Assegaaibosch-natuurreservaat waarmee damme vir die teel van forelle en grootbekbaars gebou is
'n Koekepan (ook bekend as 'n ghollowan vanaf die Xhosawoord ingolovane), is 'n klein spoorgebonde waentjie of trollie. Dit word gebruik vir die vervoer, meestal oor korter afstande, van erts, steenkool, gruis, grond, klippe, sand, graan, vrugte, suikerriet, en dies meer.
'n Koekepan kan met die hand of deur 'n lokomotief getrek of gestoot word, en kan ook aanmekaar geskakel word om 'n trein te vorm. Vervoer oor ongelyke terrein deur middel van 'n sweefspoor of lugkabel kom ook voor. Hiervoor kan 'n dwarsbalk met 'n pen daaraan gebruik word. Leë koekepanne op staalwiele wat op spore loop, weeg sowat twee ton en kan tot vier ton rots vervoer.
Dit word van metaal vervaardig, met 'n stewige onderstel en vier geflensde wiele. Die oop metaalbak is bo reghoekig gevorm met 'n U-vorm na onder. Soms is daar klappe vir storting van die vrag.
Die oorsprong van die naam koekepan is onduidelik. In Nederlands is 'n koekepan 'n pan waarin koeke gebak word. Wat taamlik seker is, is dat die naam sy eerste verskyning op die myne gemaak het, wat die vermoede laat ontstaan dat dit 'n vervorming is van die Zoeloewoord ingqukubhana (wat verwys na dieselfde voorwerp).
Koekepanne by 'n steenfabriek
Die meganisme in 'n Amerikaanse ingenieursontwerp
↑ Volksblad, 9 April 1957, P.10
↑ www.onzetaal.nl (nl)
↑ J.J. Smith: Taalakker, 1962, P.257
HAT 5. Verklarende handwoordeboek van die Afrikaanse taal, F.F. Odendal; R.H. Gouws.
Wikiwoordeboek het 'n inskrywing vir koekepan.
Ontsluit van "https://af.wikipedia.org/w/index.php?title=Koekepan&oldid=1804282"
Die bladsy is laas op 10 September 2018 om 03:38 bygewerk.